Elementi i kriteriji vrednovanja u nastavi prirode i biologije

Elementi vrednovanja:

# usvojenost bioloških koncepata (znanje i razumijevanje)

* + poznavanje temeljnih prirodoslovnih/bioloških pojmova
  + objašnjavanje temeljnih prirodnih procesa i pojava
  + objašnjavanje međuodnosa i uzročno-posljedičnih veza u živome svijetu te međuovisnosti žive i nežive prirode
  + primjena znanja i rješavanje problemskih zadataka pomoću usvojenog znanja

# prirodoznanstvene kompetencije (praktični radovi, prezentacije, plakati, problemski zadatci itd.)

* + vještina izvođenja praktičnih radova, izradu različitih modela i simulaciju prirodnih procesa
  + razvijenost istraživačkih vještina
  + prikazivanje, analiza i tumačenje rezultata istraživanja
  + korištenje različitih izvora znanja
  + kompetencije rješavanja problema na temelju uvježbanih modela i predlaganje vlastitih rješenja
  + primjena odgovarajućih metoda istraživanja u prikupljanju podataka, potrebnih za donošenje zaključaka
  + praćenje životnih ciklusa i proučavanje prirodnih procesa
  + izrada herbarija
  + izrada prezentacija, referata, plakata, modela

Tablica: Elementi vrednovanja i razine usvojenosti odgojno-obrazovnih ishoda, kompentencija i očekivanja

|  |  |  |  |  |  |
| --- | --- | --- | --- | --- | --- |
|  | | **RAZINE USVOJENOSTI** | | | |
| **zadovoljavajuća** | **dobra** | **vrlo dobra** | **iznimna** |
| ELEMENTI OCJENJIVANJA | USVOJENOST BIOLOŠKIH KONCEPATA | Učenik djelomično poznaje osnovne pojmove i zakone. Učenik griješi, ali uz pomoć nastavnika dođe do ispravnog odgovora. | Učenik poznaje sve pojmove, zakone i jedinice. Sadržaje je usvojio u većoj mjeri bez pojedinosti, ne primjenjuje stečeno znanje na samostalnim primjerima ili u novim situacijama. | Učenik razumije pojave, zakone i teorije i obrazlaže uzročno- posljedične veze uz povremenu pomoć nastavnika. Učenik navodi svoje primjere iz svakodnevnog  života. | Učenik potpuno samostalno interpretira pojave, zakone i teorije i obrazlaže uzročno-posljedične veze, te primjenjuje sadržaje u novim (vlastitim) primjerima iz  svakodnevnog života ili novim  problemima. |
| PRIRODO- ZNANSTVENE KOMPETENCIJE | Učenik treba kontinuiranu pomoć pri izvođenju praktičnog rada i  provođenju istraživanja, ali pokazuje trud u primjeni osnovnih pravila; ništa ne može potkrijepiti argumentima, a opažanja su manjkava. Samo katkad izrazi  vlastito mišljenje.  Vrlo slabo se služi dodatnim  izvorima znanja.  Ne povezuje rezultate i zaključke pokusa ili dobivenih podataka s konceptualnim spoznajama. Učenik rijetko izrađuje domaće i školske zadaće ili ih izrađuje nepotpuno i s greškama, ne uključuje se u rasprave, kasni s izradom samostalnog praktičnog rada, prezentacije, herbarij, modeli ili plakati su oskudni i neprikladni. | Nedovoljno samostalno izvodi  praktične radove, ali rado u njima sudjeluje te nastoji oponašati druge.  Nesamostalan u provedbi  istraživanje i primjeni usvojenog teorijskog znanja. Vidljivi su propusti u opažanju, a u raspravama sudjeluje samo povremeno. Rezultate  istraživanja prikazuje i argumentira površno i nesigurno. Uz pomoć  prepoznaje/postavlja istraživačka pitanja i služi se dodatnom literaturom. Ne povezuje rezultate i zaključke pokusa ili dobivenih podataka s konceptualnim spoznajama. Učenik uglavnom  izrađuje domaće i školske zadaće, ali su često nepotpune ili s greškama, ponekad se uključuje u raspravu, samostalne praktične radove  izrađuje na vrijeme, ali površno, prezentacije, modeli ili plakati su također načinjeni površno. | Precizno izvodi praktične radove i provodi istraživanje uz minimalnu podršku učitelja. Slijedi etape u  istraživanja uz minimalnu podršku učitelja. Rješava složenije zadatke uz manje nedostatke. Djelomično povezuje rezultate i zaključke pokusa ili dobivenih podataka s konceptualnim spoznajama.  Učenik redovito izrađuje domaće i školske zadaće, pri čemu ponekad griješi, u raspravama ponekad navodi pogrešnu argumentaciju ili zaključak, samostalne praktične radove izrađuje korektno, prezentacije, modeli ili plakati su pregledni, točni međutim upute  nisu poštovane do kraja ili se mogu uočiti nepreciznosti. | Samostalno osmišljava i/ili izvodi praktične radove i istraživanja u skladu s razvojnom dobi te pritom pokazuje originalnost i kreativnost.  Samostalno slijedi etape u  provođenja istraživanja. Samostalno, točno i cjelovito rješava nove problemske situacije ili konceptualne zadatke.  Stečeno znanje primjenjuje u svim situacijama. Sistematično i logično analizira podatke. Povezuje rezultate i zaključke pokusa ili dobivenih podataka s konceptualnim spoznajama. Učenik redovito i točno izrađuje domaće i školske zadaće, argumentirano raspravlja i točno zaključuje, samostalne praktične  radove izrađuje korektno, na  vrijeme, prezentacije, modeli ili  plakati su pregledni, točni i kreativni  te sadrže sve zadane elemente. |

# Usvojenost bioloških koncepata

Obuhvaća postignuća u kognitivnoj ili spoznajnoj domeni razvoja. U sklopu ove sastavnice vrednuje se poznavanje temeljnih pojmova i stručnog nazivlja,

razumijevanje pojava i procesa, objašnjavanje međuodnosa i uzročno-posljedičnih veza. Podrazumijeva prosudbe o znanju i razumijevanju činjenica, pojmova,

koncepta i procesa u biologiji. Oblik provjere učeničkih postignuća unutar ovog elementa može biti pisani i usmeni odgovor.

* 1. USMENO PROVJERAVANJE

Usmeno provjeravanje može se provoditi na svakom nastavnom satu, bez obaveze najave (sukladno s postojećim zakonskim odredbama). Prigodom uvodnog ponavljanja prethodno obrađenih sadržaja moguće je ocijeniti dio učenika.

|  |  |  |
| --- | --- | --- |
| KRITERIJI OCJENJIVANJA USVOJENOSTI BIOLOŠKIH KONCEPATA | | |
|  | **OCJENA** |  |
|  | ***Odličan (5)*** | Usvojeno znanje primjenjuje u novim situacijama te objašnjava prirodne procese i pojave na složenijim primjerima. Integrira zakonitosti drugih nastavnih predmeta u objašnjenje prirodnih/bioloških procesa i pojava. Samostalno rješava složene problemske zadatke. Samostalno uočava i tumači uzročno-posljedične veze i međuodnose u živome svijetu navodeći vlastite primjere. Promišlja primjenu bioloških spoznaja u svakodnevnom životu. |
|  | ***Vrlo dobar (4)*** | Logično obrazlaže prirodne/biološke zakonitosti uz minimalno usmjeravanje učitelja. Uz manju nesigurnost objašnjava prirodne/biološke procese i pojave navodeći vlastite primjere te povezuje prirodne/biološke zakonitosti sa svakodnevnim životom. Uglavnom samostalno rješava problemske zadatke. Sadržaj obrazlaže uglavnom samostalno, koristi zadane primjere, navodi vlastite uz nesigurnost. Samostalno rješava probleme i zadatke. Uglavnom prikladno i ispravno iskazuje usvojenost bioloških koncepata. Logičkim slijedom objašnjava pojave i procese. Pokazuje određenu razinu nesigurnosti, ali uz manju pomoć učitelja povezuje sadržaje predmeta te s drugim nastavnim predmetima |
|  | ***Dobar (3)*** | Objašnjava prirodne/biološke zakonitosti, ali ih ne primjenjuje u novoj situaciji niti potkrepljuje vlastitim primjerima .Nesigurno i/ili nepotpuno objašnjava uzročno-posljedične veze u živome svijetu. U rješavanju jednostavnijih problemskih zadataka i prikazivanju međuodnosa u živome svijetu treba podršku učitelja. Sadržaj može obrazložiti koristeći zadane primjere uz pomoć učitelja. Pojmove i pojave tumači isključivo naučenim primjerima iz udžbenika, a na novim se primjerima ne snalazi. Samostalno rješava jednostavne zadatke. Ponekad griješi prilikom samostalnog  rješavanja složenijih zadataka. Stečeno znanje ne primjenjuje u novim situacijama. |
|  | ***Dovoljan (2)*** | Reproducira i prepoznaje temeljne prirodoslovne/biološke pojmove, ali slabo uviđa međuodnose u živome svijetu Opisuje prirodne pojave i procese nejasno i/ili obrazlaže površno bez dubljeg razumijevanja. Koristi samo poznate primjere. Nabraja faze nekog procesa, ali ne može ga samostalno opisati i izvesti zaključke. Osnovno znanje primjenjuje slabo i nesigurno uz pojačanu pomoć učitelja. U rješavanju i najjednostavnijih problemskih zadataka treba pomoć učitelja. Ne primjenjuje niti obrazlaže programske sadržaje, temeljne pojmove i stručno nazivlje. Programske sadržaje izlaže površno i nesigurno. Uz pomoć učitelja dolazi do točnog odgovora. |
|  | ***Nedovoljan (1)*** | Učenik ne prepoznaje osnovne ključne pojmove. Ne razumije nastavni sadržaj i nije ga u stanju samostalno izložiti niti na razini reprodukcije. Na pitanja ne odgovara ili odgovara nejasno. Opisuje pojmove nejasno i bez razumijevanja. Ni uz pomoć učitelja ne daje točan odgovor. Ne može samostalno rješavati jednostavne zadatke. |

# PISANO PROVJERAVANJE

1. **Pisani ispit** - najavljuje se sukladno zakonskim odredbama, a provodi se u trajanju jednog školskog sata.

U pisanoj provjeri svaki je zadatak posebno vrednovan (po potrebi i po koracima pa se priznaju svi korektno napisani koraci unutar istoga zadatka, a

maksimalne bodovne vrijednosti zadataka navode se uz tekst zadatka i služe učenicima kao orijentacija o ukupnom postignuću nakon rješavanja.

1. **Problemski zadatci** - rješavaju se kroz kratke pisane provjere u trajanju 15-20 min, najavljene u Vremeniku pisanih provjera. U pravilu takve provjere sadrže

zadatke novog tipa na kojima se provjerava mogućnost primjene nastavnih sadržaja na novim primjerima. U problemskim zadatcima ocjenu određuje:

-točnost u pronalaženju rješenja u zadatcima novog tipa

-sistematičnost u rješavanju zadatka,

-ispravno povezivanje činjenica koje dovode do rješenja,

- sposobnost snalaženja i primjene programskih sadržaja u zadatcima novog tipa.

Orijentacijska lista povezanosti razine riješenosti pismene provjere izražene u postotcima i brojčane ocjene:

|  |  |
| --- | --- |
| PISANO (RIJEŠENOST) | OCJENA |
| 90- 100% | Odličan (5) |
| 77-89% | Vrlo dobar (4) |
| 63- 76% | Dobar (3) |
| 50-62% | Dovoljan (2) |
| 0-49% | Nedovoljan (1) |

Lista povezanosti razine riješenosti pismene provjere izražene u postotcima i brojčane ocjene može se pomicati u korist učenika ovisno o razini složenosti

zadataka. U pravilu, razina riješenosti ispod 40% ne postižu ocjenu dovoljan.

# Prirodoznanstvene kompetencije

Element vrednovanja/ocjenjivanja podrazumijeva sposobnost primjene stečenog znanja u rješavanju konkretnih problemskih situacija, npr. povezivanju rezultata pokusa s konceptualnim spoznajama, uočavanju zakonitosti uopćavanjem podataka i sl. U ovoj se sastavnici ocjenjuje učenikova sposobnost i vještina prikazivanja dostupnih podataka o nekoj pojavi ili procesu na znanstveni način te razvrstavanja u glavne kategorije, raspravljanja problema (pojave) s različitih motrišta, smislenog raščlanjivanja problema (tabelarni prikaz, grafikon) i prikazivanja međuodnosa.

Prevladavajući oblik provjere učeničkih postignuća unutar ovog elementa ocjenjivanja je pisana zadaća. Uz ovaj oblik provjere, moguće je procijeniti primjenu znanja kroz projektne radove, razgovorom i pomoću aktivnosti tijekom nastavnog procesa, rješavanju domaćih radova, praktične radove, prikaze istraživanja, prikaze zaključaka rasprava, različite prezentacije, referate, plakate, križaljke, konceptualne mape itd.

Prilikom vrednovanja grupnog uratka u ovoj se sastavnici može ocijeniti učenikov individualni doprinos radu grupe.

Rješavanje složenijih zadataka na satu, a to podrazumijeva samostalno rješavanje tekstualnih ili matematičkih (brojčanih) zadataka u okviru tekućeg nastavnog sadržaja, može se vrednovati odmah, na nastavnom satu. Prigodom obrade novih sadržaja moguće je ocijeniti dio učenika koji se na osnovu ranije stečenog znanja uspješno snalaze u novim situacijama. Domaće zadaće moguće je koristiti za provjeravanja znanja učenika na način da se provjeri je li učenik sam pisao zadaću i koliko ju je razumio.

Vježbanje na satu se također može koristiti za provjeravanje i ocjenjivanje učenika. Zadavanjem zadataka različite složenosti, koji učenici samostalno rješavaju, moguće je skupiti podatke o stupnju usvojenosti određenih sadržaja. Afektivno područje učeničkog razvoja, iskazano kroz Odnos učenika prema radu pravilu se prati bilješkama o radu i napredovanju učenika i ocjenjuje se opisno.

Oblik provjere učeničkih postignuća unutar ovog elementa može biti**:**

* 1. Praktični rad
  2. Prezentacije, modeli, plakati
  3. Izrada herbarija 2.4.Istraživački radovi

# PRAKTIČNI RADOVI, PROVJERA PRAKTIČNOG RAZUMIJEVANJA

Učenički pokusi izvode se u sklopu nastave, ali i kroz domaće zadaće te prate sadržaj nastavnih tema. Ovisno o opremljenosti škole i raspoloživom

vremenu**, to mogu biti demonstracijski pokusi, pojedinačni učenički pokusi ili pokusi izvedeni u grupnom radu.** Ponekad će biti zadani neki praktični

rad povezan sa svakodnevnim životom. Učenici predaju praktični rad na papiru formata A4, a iznimno u drugačijem obliku nakon prethodnog dogovora s učiteljem.

Upute za izradu bilješki praktičnih radova

Na vrhu stranice: IME I PREZIME UČENIKA

Ispod: NASLOV PRAKTIČNOG RADA

Bilješka praktičnog rada treba sadržavati:

* + - Pribor i kemikalije (koji se koristi prilikom izvođenja)
    - Opis rada (opisati tijek izvođenja eksperimenta)
    - Crtež (skica aparature za izvođenje pokusa)
    - Rezultati (uz skicu ili grafički prikaz- ovisno o naravi pokusa)
    - Zaključak (što zaključujemo iz izvedenog praktičnog rada i sa čime ga i kako možemo povezati)

Bilješke o pokusu koje vodi učenik nisu samo zapis, one su za učenika jedan od putova stjecanja znanja i tehnika učenja. Dobro izrađena bilješka o

izvršenoj aktivnosti učeniku je i izvor informacija*.* **Bilješke pokusa predstavljaju jedan od elemenata ocjene praktičnog rada.** Učitelj tijekom pregleda

bilješki učeniku postavlja i nekoliko dodatnih usmenih pitanja u cilju utvrđivanja učenikove ocjene.

|  |  |  |  |  |
| --- | --- | --- | --- | --- |
| ELEMENTI OCJENE  PRAKTIČNOG  RADA | dovoljan | dobar | vrlo dobar | odličan |
| BILJEŠKA  POKUSA | Bilješke nepotpune-nedostaje većina zadanih elemenata. Rezultate, opažanja itd. navodi oskudno; ne koristi skicu, tablični ili grafički prikaz (ovisno o naravi pokusa). Postoje bitne pogreške u podatcima | Bilješke nepotpune- nedostaje dio zadanih  elementi te izostaje sistematičnost  sadržaja. Rezultate, opažanja itd. navodi djelomično; ne koristi skicu, tablični ili grafički prikaz (ovisno o naravi pokusa). Postoje manje pogreške u podacima. | Bilješka je potpuna, sa svim potrebnim  elementima uz manje manjkavosti. Sadržaj je sistematičan. Rezultate, opažanja itd. navodi u potpunosti; koristi skicu, tablični ili grafički prikaz (ovisno o naravi pokusa). | Bilješka je potpuna, sa svim potrebnim elementima .Sadržaj je  sistematičan. Rezultate, opažanja itd. navodi u potpunosti; koristi tablični ili grafički prikaz (ovisno o naravi pokusa). |
| ORGANIZIRANOST U RADU | Pokus izvodi nesigurno i neorganizirano,  veoma slabo poštuje upute. Tijekom  izvođenja pokusa i neposredno nakon toga uz pomoć učitelja uočava promjene te treba pomoć učitelja.  Nakon izvedenog pokusa radno mjesto ostavlja neuredno no uz pomoć učitelja ili drugih učenika stavlja posuđe i pribor na predviđeno mjesto. | Prilikom izvođenja pokus izvodi nesigurno i neorganizirano te ne slijedi uputu u cijelosti. Tijekom izvođenja pokusa i neposredno nakon toga ne uočava  promjene te mu je potrebna pomoć učitelja. Nakon izvedenog pokusa radno mjesto ostavlja čistim, ali uz pomoć učitelja ili drugih učenika stavlja pribor i posuđe na predviđeno mjesto | Prilikom izvođenja pokus izvodi uglavnom sigurno, organizirano i prema uputama uz manje greške. Tijekom izvođenja pokusa i  neposredno nakon toga uočava promjene uz manju pomoć učitelja.  Nakon izvedenog pokusa radno mjesto ostavlja  čistim, a posuđe i pribor i stavlja na predviđeno mjesto. | Prilikom izvođenja pokus izvodi sigurno,  organizirano i prema uputama. Tijekom  izvođenja pokusa i neposredno nakon toga brzo uočava promjene.  Nakon izvedenog pokusa radno mjesto ostavlja čistim, posuđe i pribor i stavlja na predviđeno mjesto. |
| RASPRAVA I  ZAKLJUČAK | Sadržaje ne povezuje te na temelju opažanja ne donosi korektan zaključak.  U slučaju neočekivanih promjena i rezultata ne obrazlaže moguće razloge takvih rezultata. Nije samostalan prilikom izlaganja.  Na pitanja učitelja ne odgovara. Sadržajne povezuje i izlaže nesigurno, potrebna je velika pomoć pri izlaganju uz dodatno objašnjenje. | Sadržaje slabo povezuje te na temelju opažanja ne donosi korektan zaključak. U slučaju neočekivanih promjena i rezultata ne obrazlaže moguće razloge takvih rezultata.  Nije samostalan prilikom izlaganja. Na pitanja učitelja skromnijeg i šturog odgovora. | Sadržaje većinom povezuje i spretno  primjenjuje te na temelju opažanja donosi korektan zaključak.  Zaključke većinom izlaže samostalno i točno uz manju pomoć učitelja.  U slučaju neočekivanih promjena i rezultata ne  obrazlaže moguće razloge takvih rezultata. Na pitanja učitelja odgovara uz nesigurnost. | Sadržaje u potpunosti povezuje i spretno primjenjuje te na temelju opažanja donosi korektan zaključak.  Zaključke izlaže samostalno, cjelovito točno  i jasno.  U slučaju neočekivanih promjena i rezultata obrazlaže moguće razloge takvih rezultata.  Na pitanja učitelja odgovara sigurno i točno. |

Napomena:

Kriteriji za ocjenu nedovoljan (1) podrazumijevaju da nije ostvaren minimum prema opisanim kriterijima za ocjenu dovoljan (2).

# PREZENTACIJE, MODELI, PLAKATI

|  |  |  |  |  |
| --- | --- | --- | --- | --- |
| ELEMENTI OCJENE | **dovoljan** | **dobar** | **vrlo dobar** | **odličan** |
| STRUKTURIRANJE SADRŽAJA | Plakat nije izrađen na papiru prikladnom za izradu plakata u formatu koji je ranije dogovoren.  Na plakatu ili prezentaciji nije jasno  istaknut naslov i ključni pojmovi, nije  odmjeren odnos slika i teksta.  Slova su nečitka i mala, čitljivost nije  moguća ni s udaljenosti od jednog metra. Slike i crteži su nasumce izabrani bez ikakve reprezentativnosti zadane teme.  Plakat je izrađen rukom i računalom tj.  kombinacija obaju stilova.  Tekst i slike su neuredno posložene i raspoređene po cijelom plakatu.  Sadržaj ne odgovara temi.  Nisu korišteni nikakvi primjeri.  Model je izrađen od prikladnih materijala, učeniku najjeftinijih, no njegova uporaba ne potiče razvoj ekološke svijesti; model je izrađen  neuredno te je estetski neprimjeren. | Plakat je izrađen na papiru prikladnom za izradu plakata u formatu koji je ranije dogovoren.  Na plakatu ili prezentaciji nije jasno istaknut naslov i ključni pojmovi, nije odmjeren odnos slika i teksta. Slova su nečitka i mala, čitljivost nije moguća s 2 metra udaljenosti. Slike i  crteži nisu reprezentativni za prikaz teme. Plakat je izrađen rukom i računalom tj. kombinacija obaju stilova. Tekst i slike su neuredno posložene i raspoređene po cijelom plakatu.  Tema nije dobro prikazana. Sadržaj je nedovoljno objedinjen i nisu korišteni  precizni primjeri ili uopće nema primjera. Model je izrađen od prikladnih materijala,  učeniku najjeftinijih, no njegova uporaba ne potiče razvoj ekološke svijesti. | Plakat je izrađen na papiru prikladnom za izradu plakata u formatu koji je ranije dogovoren.  Na plakatu ili prezentaciji je jasno istaknut naslov i ključni pojmovi, dobro je odmjeren odnos slika i teksta. Slova su  čitka i velika, čitljivost moguća s 2 metra udaljenosti. Slike i crteži su reprezentativni za prikaz teme. Plakat je izrađen rukom i računalom tj. kombinacija obaju stilova. Tekst i slike su uredno posložene i raspoređene po cijelom plakatu. Tema je u potpunosti prikazana, ali nisu odabrani precizni primjeri. Sadržaj je sistematičan, ali  preopširan.  Model je izrađen od prikladnih materijala, učeniku najjeftinijih, a istovremeno njegova uporaba potiče razvoj ekološke svijesti. | Plakat je izrađen na papiru prikladnom za izradu plakata u formatu koji je ranije dogovoren. Na plakatu ili prezentaciji je jasno  istaknut naslov i ključni pojmovi, dobro je odmjeren odnos slika i teksta. Slova su čitka i velika,  čitljivost moguća s 2 metra udaljenosti. Slike i crteži su reprezentativni za prikaz teme.  Plakat je izrađen rukom ili  računalom bez kombinacije obaju  stilova. Tekst i slike su uredno  posložene i raspoređene po cijelom plakatu. Tema je u potpunosti prikazana, uz povezivanje i dodavanje dobro odabranih primjera. Sadržaj je sistematičan.  Model je izrađen od prikladnih materijala, učeniku najjeftinijih, a istovremeno njegova uporaba  potiče razvoj ekološke svijesti. |

|  |  |  |  |  |
| --- | --- | --- | --- | --- |
| TOČNOST PODATAKA | Ima puno pravopisnih pogrešaka.  Tema nije proširena sadržajima dodatne  literature i provjerenih internetskih  stranica već se isključivo oslanja na  sadržaje udžbenika i radne bilježnice koje su šture i površno ili netočno interpretirane.  Sadržaji su znanstveno i stručno potpuno netočni t postoje bitne pogreške u podatcima.  Iz modela nije vidljivo koju temu prikazuje. | Ima više (5-10) pravopisnih pogrešaka. Tema nije proširena sadržajima dodatne literature i provjerenih internetskih  stranica već se isključivo oslanja na sadržaje udžbenika i radne bilježnice koje su šture i površno interpretirane.  Sadržaji su djelomično znanstveno i stručno točni te postoje manje pogreške u podacima.  Model ne prikazuje vjerno zadanu temu. | Ima manje od pet pravopisnih pogrešaka. Tema je proširena sadržajima dodatne literature i provjerenih internetskih stranica.  Sadržaji su znanstveno i stručno točni, ali su na nekim mjestima neprikladno odabrani.  Model prikazuje zadanu temu uz manje  greške. | Na plakatu ili prezentaciji nema  pravopisnih pogrešaka.  Tema je proširena sadržajima dodatne literature i provjerenih internetskih stranica.  Svi podaci su točni, jasno prikazani i  prikladno odabrani.  Model vjerno prikazuje zadanu temu. |
| PRIMJENA (IZLAGANJE) | Usmena prezentacija uratka je vrlo skromna, a učenik ne može odgovoriti na pitanja vezana za zadanu temu niti uz pomoć učitelja. | Prezentacija uratka jako nesigurna i vidljivo neorganizirana.  Kod prezentiranja učenik čita sadržaj uratka, tj. ne može samostalno predstaviti uratkom zadanu temu.  Poslije prezentiranja učenik ne može odgovoriti na pitanja vezana za zadanu temu te mu je potrebna pomoć pri odgovoru. | Prezentacija uratka pomalo nesigurna, ali  još uvijek jasna i organizirana.  Kod prezentiranja učenik ne može samostalno predstaviti uratkom zadanu temu.  Poslije prezentiranja učenik s razumijevanjem odgovara na pitanja vezana za zadanu temu.  Sadržaje povezuje i povremeno primjenjuje. | Prezentacija uratka sigurna, jasna i vidljivo organizirana.  Kod prezentiranja učenik se ne oslanja na sadržaj uratka već samostalno predstavlja zadanu temu.  Poslije prezentiranja  učenik sigurno, točno i s razumijevanjem odgovara na pitanja vezana za zadanu temu. |

Napomena:

Kriteriji za ocjenu nedovoljan (1) podrazumijevaju da nije ostvaren minimum prema opisanim kriterijima za ocjenu dovoljan (2).

# HERBARIJ

|  |  |  |  |  |
| --- | --- | --- | --- | --- |
| Elementi ocjenjivanja | **odličan** | **vrlo dobar** | **dobar** | **dovoljan** |
| Vizualni dojam | Biljke su u potpunosti suhe i  lijepo raširenih dijelova.  Uredno su malim komadićima ljepljive trake učvršćene na bijele listove A4 papira. Suhe biljke ne vire izvan dimenzija papira. Svaki herbarijski list ima herbarijsku etiketu ili tablicu koja je uredno  napisana rukom ili računalom i nalazi se u donjem desnom dijelu herbarijskog lista. Svaka herbarijska etiketa sadrži podatke o imenu biljke, njenom staništu i nalazištu, nadnevku sabiranja i imenu i prezimenu osobe koja je  biljku sabrala. | Biljke su u potpunosti suhe i lijepo  raširenih dijelova. Učvršćene se  ljepljivom trakom većih dimenzija što  daje dojam neurednosti. Biljke su učvršćene na slobodne listove A4 papira. Poneka biljka viri izvan  dimenzija papira. Svaki herbarijski list ima herbarijsku etiketu ili tablicu koja je neuredno napisana rukom ili  računalom i nalazi se u donjem desnom dijelu herbarijskog lista. Herbarijske etikete nisu jednoobrazne. Svaka herbarijska etiketa sadrži podatke o imenu biljke, njenom  staništu i nalazištu, nadnevku sabiranja i imenu i prezimenu osobe koja je biljku sabrala. | Biljke nisu u potpunosti suhe i lijepo  raširenih dijelova. Učvršćene se ljepljivom trakom većih dimenzija što daje dojam neurednosti. Biljke su učvršćene na neodgovarajućoj podlozi. Većina biljka viri izvan dimenzija papira. Svaki herbarijski list ima herbarijsku etiketu koja je  neuredno napisana rukom ili računalom i nalazi se u donjem desnom dijelu herbarijskog lista. Herbarijske etikete nisu jednoobrazne. Svaka etiketa ne sadrži podatke o imenu biljke, porodici kojoj  pripada, njenom staništu i nalazištu, nadnevku sabiranja i imenu i prezimenu osobe koja je biljku sabrala. | Više od trećine biljaka nije potpuno suha i lijepo, pregledno raspoređena.  Biljke su učvršćene se ljepljivom  trakom većih dimenzija što daje dojam neurednosti ili nekim drugim ljepilom. Većina biljka viri izvan dimenzija papira. Svaki herbarijski list nema ima herbarijsku etiketu/ tablicu i neuredno su i nečitko napisane rukom i ne nalaze se u donjem desnom dijelu herbarijskog lista. Herbarijske etikete nisu jednoobrazne. Svaka etiketa ne sadrži podatke o imenu biljke, njenom staništu i nalazištu, nadnevku sabiranja i imenu i prezimenu osobe koja je biljku sabrala. |
| Broj biljaka | Maksimalan broj biljaka ili više  od zadanog. | Manji broj biljaka od zadanog ( 80 %). | Manji broj biljaka od zadanog (60 - 70 %). | Učenik ima oko 50 % biljaka. |
| Prezentacija | Učenik razlikuje i imenuje sve biljke na hrvatskom jeziku te kroz nekoliko rečenica opisuje odnosno predstavlja njihove značajke i zanimljivosti.  Sigurno odgovara na pitanja učiteljice vezano za stanište, nalazište, načine prešanja i  oblikovanja herbarija. | Učenik ne razlikuje jednu do dvije biljke tj. neispravno ih imenuje. Ne može sve imenovane biljke opisati s nekoliko rečenica i predstaviti njihove prilagodbe i zanimljivosti. Nesigurno odgovara na pitanja učiteljice vezano za stanište, nalazište, načine prešanja i oblikovanja herbarija. | Učenik ne razlikuje tri do pet biljaka tj. neispravno ih imenuje. Ne može ni jednu imenovanu biljku opisati s nekoliko  rečenica i predstaviti njihove prilagodbe i  zanimljivosti. Nesigurno odgovara na pitanja učiteljice vezano za stanište, nalazište, načine prešanja i oblikovanja herbarija. | Učenik ne razlikuje pet i više biljaka tj. neispravno ih imenuje. Ne može sve imenovane biljke opisati s nekoliko  rečenica i predstaviti njihove  prilagodbe i zanimljivosti. Uopće ne odgovara na pitanja učiteljice vezano za stanište, nalazište, načine prešanja i oblikovanja herbarija. |

Napomena:

Kriteriji za ocjenu nedovoljan (1) podrazumijevaju da nije ostvaren minimum prema opisanim kriterijima za ocjenu dovoljan (2).

# ISTRAŽIVAČKI RADOVI

1. Vrednovanje prikupljanja podataka

|  |  |  |
| --- | --- | --- |
| ELEMENTI NAPISANOG IZVJEŠĆA |  |  |
| PROCJENA KVALITETE | **Dijelovi istraživanja** | **Literatura** |
| Kompletno | U radu su prisutni svi potrebni elementi i sadržaji su u njima pravilno raspoređeni. | U izradi izvješća korištena je i pravilno navedena literatura. |
| Djelomično | U radu se nalaze samo neki od potrebnih elementa i nisu svi sadržaji u njima pravilno raspoređeni. | U izradi izvješća korištena je i literatura ali nije u potpunosti  pravilno navedena. |
| Ništa | Rad ne sadrži potrebne elemente i sadržaji nisu raspoređeni na primjeren način. | U izradi izvješća nije korištena literatura i nije navedena  literatura ili je navedena potpuno pogrešno. |

1. Vrednovanje rasprave

|  |  |  |
| --- | --- | --- |
| PRIKUPLJANJE I OBRADA REZULTATA |  |  |
| PROCJENA KVALITETE | **Bilježenje prikupljenih podataka** | **Organiziranje i prikaz prikupljenih podataka** |
| Kompletno | Zabilježeni su i obrađeni svi odgovarajući podatci (sistematizirano, jasno prikazana samo opažanja) | Podaci su jasno prikazani za interpretaciju (tablice, oznake, imenovane kolone, mjerne jedinice u kolonama ili redovima, a ne iza svakog podatka, grafikoni s naslovom i  objašnjenjima, numerirani, mjerne jedinice...). |
| Djelomično | Zabilježen i obrađen je samo dio podataka, nisu jasno odvojena zapažanja od zaključaka, neusklađeno, samo dio ili bez mjernih jedinica. | Prikupljeni i obrađeni podatci su prezentirani, ali bez  organizacije, tablice i oznaka… |
| Ništa | Nisu zabilježeni odgovarajući podaci, a prikupljeni podaci nisu obrađeni ili ima većih grešaka u obradi. | Prikupljeni i obrađeni podatci nisu prikazani ili nisu primjereni (neuredno, nečitko, nema tablice, neprimjeren papir, išarano, neoznačeno ili krivo označeno). |

1. Vrednovanje zaključaka samog rada

|  |  |  |  |
| --- | --- | --- | --- |
| **RASPRAVA I ZAKLJUČAK** |  |  |  |
| PROCJENA KVALITETE | **Rasprava** | **Zaključak** | **Vrednovanje praktičnog rada i**  **dobivenih rezultata** |
| Kompletno | U raspravi su komentirani svi dobiveni rezultati i  grafikoni koji su prikazani u istraživanju. | Ispravan zaključak na temelju točne interpretacije  rezultata uz teorijsko objašnjenje i ponekad podatke iz  literature | Komentiran je sam proces rada i rezultati uz isticanje ograničenja, slabosti ili grešaka. Predložene su promjene koje bi poboljšale sljedeće istraživanje. |
| Djelomično | U raspravi je komentiran samo dio podataka prikupljenih istraživanjem i prikazanih u rezultatima. | Zaključak je samo djelomice valjan ili napisan ili nema  teorijsko objašnjenja | Komentiran je proces rada i rezultati, ali nedostaje  uočavanje nekih nedostataka i vidljivih grešaka i slabosti.  Nema prijedloga za poboljšanje budućeg istraživanja. |
| Ništa | U raspravi uopće nisu korišteni rezultati prikupljeni istraživanjem. | Zaključak krivo tumači rezultate ili ga nema | Komentiranje istraživanja je površno i uočene su nebitne stvari umjesto bitnih. |

Ocjenjivanje učenika s teškoćama

Sukladno *Pravilniku o osnovnoškolskom odgoju i obrazovanju učenika s teškoćama u razvoju učenik s posebnim potrebama* svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu.

* 1. REDOVITI PROGRAM UZ INDIVIDUALIZIRANE POSTUPKE

Kod učenika koji se školuju prema redovnom programu uz individualizirani pristup prilagodbe se odnose na strategije, sredstva, postupke i oblike podrške

koji se implementiraju u odgojno-obrazovnome procesu kako bi se osigurale jednake mogućnosti u ostvarivanju ishoda navedenih u predmetnim kurikulumima i kurikulumima međupredmetnih tema. Vrste prilagodba razlikovat će se ovisno o specifičnim potrebama pojedinog učenika, odnosno ovisno o vrsti i stupnju učenikove teškoće. Prilagodbe vrednovanja učitelj planira istodobno s prilagodbama pristupa učenja i poučavanja, pri čemu surađuje s školskom stručnom službom te s drugim članovima tima za podršku, ovisno o potrebama učenika u odgojno-obrazovnom radu.

# Moguće su prilagodbe postupaka vrednovanja:

* + - prilagodbe procesa vrednovanja
    - prilagodbe ispitnih materijala i sredstava
    - prilagodbe metoda vrednovanja.

# Prilagodbe procesa vrednovanja mogu biti:

* + - prilagodbe trajanja ispitnih situacija: npr. dulje vrijeme usmenog izlaganja (npr. Zbog jezično-govorno-glasovnih teškoća) ili dulje vrijeme pisanja (npr. zbog teškoća u pisanju, leksičkoj uporabi, gramatičko-pravopisnom izrazu, poremećaja pažnje)
    - korištenje stanke (npr. zbog zamora ruku, dugotrajnog sjedenja, bržeg zamaranja, nedostatka dugotrajnije pažnje, smanjenja stresa)
    - mogućnost uporabe pomagala i nove tehnologije (npr. uporaba računala za čitanje, pisanje, crtanje, elektroničke bilježnice, tableta, kalkulatora za

računanje, fiksiranih podloga itd.)

* + - pomoć druge osobe u izvođenju aktivnosti (čitanja, pisanja, crtanja, lijepljenja po uputi itd. tako da ta pomoć ne utječe na objektivnost procjene

stvarno stečenih znanja, vještina i stavova učenika)

* + - fleksibilnost u polaganju ispita (samo ujutro, samo popodne, prema dogovoru)
    - promijenjeni uvjete ispitivanja (promjena mjesta sjedenja zbog ometajućih podražaja, promjena prostorije zbog stresa odgovaranja pred skupinom)
    - motivirajuće usmjeravanje (hrabrenje, poticanje) itd.

# Prilagodbe ispitnih materijala i sredstava uključuju:

* + - drukčiji oblik pitanja (umjesto usmeno postaviti pitanje pismeno ili obrnuto, znakovno)
    - manji broj zadataka (ostaviti one koji dobro reprezentiraju ključno i važno znanje i vještine ili podijeliti niz zadataka u vremenskim razmacima)
    - drukčije postavljeni zadatci (razdijeljeni po koracima, zadatci alternativnog tipa umjesto višestrukog izbora, povezivanja, sređivanja ili dopunjavanja itd., s uvođenjem percepcijske podrške)
    - uporabu prilagođenih ispitnih materijala i sredstava (uvećani formati papira, nereflektirajuće podloge za čitanje i pisanje, sredstva pročišćena od detalja, pojačanih obrisa)
    - drukčije pripremljen tekst ispita (sažet i/ili jezično pojednostavnjen s jasnim izravnim uputama, tekst organiziran po manjim označenim

cjelinama/odlomcima, vizualno podržan, s pojačanim ili uvećanim tiskom, povećanih proreda, tekst zamijenjen zvučnom snimkom ili čitanjem druge

osobe)

* + - drukčiji način odgovaranja (npr. diktiranje odgovora osobi koja ih zapisuje, zamjena duljih ispitnih pitanja esejskog tipa zadatcima objektivnog tipa

koji zahtijevaju kraće odgovore) Itd.

# Prilagodbe metoda vrednovanja podrazumijevaju:

* + - prilagodbe u usmenom ispitivanju (ispitna pitanja izravna i jasno jednoznačna, moguće odgovaranje na alternativna pitanja, poticanje putem plana govorenja uz zornu podršku, bez procjenjivanja pogrešaka u govoru izazvanih učenikovom teškoćom)
    - prilagodbe u pisanoj provjeri (mogućnost upoznavanja s pitanjima ispita unaprijed, smanjenje zahtjeva u odnosu na količinu pisanja, npr. eseja, davanje plana pisanja, mogućnost uporabe rječnika, bez ocjenjivanja samih učenikovih teškoća koje ne predstavljaju rezultat ishoda)
    - prilagodbe u praktičnom radu (mogućnost dodatnog vremena za rad i stanke za odmor, dodatnog vremena za skupinu ako je riječ o suradničkim zadatcima, podrška pomoćnika u nastavi, dostupnost prilagođenih alata i pomagala, mogućnost opisa načina obavljanja zadatka umjesto izvođenja zadatka) itd.
  1. PRILAGOĐENI PROGRAMI

Prilagođeni program izrađuje učitelj u suradnji sa stručnom službom. Ispitivanje, kao i ostali postupci, ovise o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, gestovno, izradbom nekog rada i sl.). Načini i oblici provjeravanja te kriteriji vrednovanja bit će primjereni učeniku i njegovim specifičnostima, djelovat će afirmativno i poticajno na učenike, kako bi

kvalitetno iskoristili očuvane sposobnosti, i razvili nove.

# Utvrđivanje zaključne godišnje ocjene

Zaključna ocjena prati postignuća učenika tijekom cijele nastavne godine i ne mora biti aritmetička sredina. Prednost imaju ocjene iz elementa vrednovanja usvojenost bioloških koncepata. Ako učenik iz nekog obrazovnog ishoda (dijela gradiva) ima negativnu ocjenu (i do kraja godine ju nije ispravio) znači da taj ishod nije usvojio i ne može imati pozitivnu zaključnu ocjenu.

Učiteljica: Jelena Mrđenović Fažana, 1.9.2022.